Source: https://domov.sme.sk/c/20067003/v-kauze-mafianskych-vrazd-nie-je-vytyceny-termin-odvolacieho-procesu.html
Timestamp: 2017-02-22 20:34:30+00:00
Document Index: 509739

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

V kauze mafiánskych vrážd nie je vytýčený termín odvolacieho procesu - domov.sme.sk
Zobraziť všetky sekcie V kauze mafiánskych vrážd nie je vytýčený termín odvolacieho procesu
Dôvodom, prečo sa kauza nedostala na krajský súd bolo, že nižší súd musel zistiť dedičov jednej z poškodených Petra Havasiho. 15. dec 2015 o 16:24 TASR
Jedenásť sýkorovcov sa dostalo do väzby v roku 2010.(Zdroj: ARCHÍV SME)Písmo:A-|A+022BRATISLAVA. Po takmer dvoch rokoch, ktoré uplynuli od oslobodzujúceho rozsudku Okresného súdu Bratislava 1 v kauze dvoch starých mafiánskych vrážd z rokov 2004 a 2005, jedného z bossov bratislavskej skupiny sýkorovcov Petra Havasiho a Karola Patasyho staršieho, blízkeho skupine piťovcov, ešte odvolací Krajský súd v Bratislave (KS) nevytýčil termín procesu.Senát KS sa v súčasnosti naďalej oboznamuje s obsahom rozsiahleho spisu. Táto trestná vec mu bola podstúpená s celým spisovým materiálom až 24. septembra tohto roku.Zisťovali dedičov jednej z poškodenýchDôvodom, prečo sa kauza a spisový materiál v tejto veci tak dlho nedostali z Okresného súdu Bratislava I na KS, bolo, že nižší súd musel zistiť dedičov jednej z poškodených Petra Havasiho, ktorá medzičasom zomrela, a doručiť im rozsudok.
V kauze mafiánskych vrážd Havasiho alias Havla a Patasyho staršieho Okresný súd Bratislava I vyniesol 19. decembra 2013 oslobodzujúci rozsudok a na tom istom súde v prerokúvanej kauze za únos dvoch čínskych podnikateľov uložil vtedy trojročný a tiež 3,5-ročný trest odňatia slobody.Z činov bolo obžalované kvarteto - Patrik V., Marián G. a bratia Ľubomír a Michal Ch. Okresný súd Bratislava I uznal za vinných obžalovaných Ľubomíra a Michala Ch. z trestného činu brania rukojemníka v súbehu s trestným činom nedovoleného ozbrojovania a odsúdil ich - obžalovaného Ľubomíra Ch. na 3,5-ročný úhrnný trest odňatia slobody so zaradením do ústavu s minimálnym stupňom stráženia a obžalovaného Michala Ch. na úhrnný a súhrnný trest odňatia slobody vo výmere tri roky so zaradením do ústavu s minimálnym stupňom stráženia.
Zároveň mu nariadil psychiatrické ambulantné ochranné liečenie. Okresný súd Bratislava I však oslobodil obžalovaných Mariána G. a Patrika V. spod obžaloby z trestného činu vraždy v súbehu s trestným činom poškodzovania cudzej veci v celom rozsahu.Spochybnená výpoveď jedného svedkaV odsudzujúcej časti rozsudku súd vychádzal z priznania obžalovaných Ľubomíra a Michala Ch., pri výmere ich trestov zohľadnil značný časový odstup od spáchania skutku, u obžalovaného Michala Ch. zohľadnil súd aj aktuálny zdravotný stav.V oslobodzujúcej časti rozsudku bol súd názoru, že obžalovaní Marián G. a Patrik V. boli zo spáchania skutkov usvedčovaní len výpoveďou jedného svedka, ktorého vierohodnosť bola spochybnená výpoveďami ďalších svedkov poukazujúcich na značné nezrovnalosti v jeho výpovedi. Rozsudok nebol právoplatný, pretože prokuratúra podala odvolanie, a preto sa teraz čaká na rozhodnutie odvolacieho súdu.
V tomto prípade obžalovaní Patrik V., Marián G. a uvedení bratia sa mali podieľať na sledovaní obetí. Sledovanie Havasiho podľa obžaloby nariadil Marián G. Havasi bol zavraždený 6. júna 2004.Jeho luxusné auto vtedy pod Prístavným mostom v Bratislave zablokovalo iné auto, z ktorého sa spustila streľba zo samopalu. Ochrankár Gejza Vesprémy zomrel na mieste, Havasi skonal v nemocnici, tretí muž vyviazol bez zranení.Zastrelený pred vchodom do domuPodľa druhého bodu obžaloby sledovali Marián G. a bratia Ľubomír a Michal Ch. niekoľko dní pred smrťou Karola Patasyho. Ten bol zastrelený 12. januára 2005 pred vchodom do obytného domu na Krásnohorskej ulici v Bratislave.Marián G. ho mal podľa obžaloby usmrtiť piatimi ranami zo samopalu do krku a hrudníka. Patasy, ktorý mal údajne blízko k bratislavskej skupine piťovcov, na mieste zomrel.Z trestného činu únosu rukojemníka v dvoch prípadoch sú zase obžalovaní bratia Ľubomír a Michal Ch. V polovici decembra 2004 mali z Popradskej ulice v Bratislave uniesť čínskeho podnikateľa Wanga P. a mali sa mu vyhrážať, že pokiaľ nezaplatí požadovanú sumu 66.387 eur, tak mu odrežú ruku. Ľubomír Ch. ozbrojený samopalom a Michal Ch. ozbrojený pištoľou mali 21. januára 2005 uniesť ďalšieho podnikateľa Ha Ngueyna N. v Košiciach. Od jeho manželky podľa obžaloby chceli výkupné 66.387 eur. Nechajte si posielať ranný prehľad najdôležitejších správ e-mailom